Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
26 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -0.63 จุด (-0.04%) ปิดภาคเช้าที่ 1,625.28 จุด ด้วยมูลค่าการซื้อขาย 15,636.37 ล้านบาท
Most Positive Impact: PTTEP (+0.39 จุด), BBL (+0.19 จุด), SCB (+0.17 จุด)
Most Negative Impact: AOT (-0.7 จุด), CPN (-0.22 จุด), CBG (-0.2 จุด)
ตลาดหุ้นไทยถูกกดดันโดยกลุ่มขนส่ง(-0.73 จุด) อสังหาฯ(-0.31 จุด) อาหาร(-0.29 จุด) ส่วนกลุ่มที่ผลักดันดัชนี ได้แก่ กลุ่มพลังงาน(+0.38 จุด) ธนาคาร(+0.19 จุด)
ตลาดหุ้นต่างประเทศในภูมิภาคเอเชียแปซิฟิคส่วนใหญ่เริ่มมีทิศทางการรีบาวด์หลังปรับตัวลงมาแรงเมื่อวานนี้ โดยตลาดที่ปรับที่ตัวขึ้นได้แก่ ได้แก่ ญี่ปุ่น(+2.15%) อินโดนีเซีย(+0.90%)ฟิลิปปินส์(+0.41%) อินเดีย(+0.23%) ส่วนตลาดที่ปรับตัวลงคือ จีน(-0.72%)
แนวโน้มตลาดบ่าย
SET Index ภาคบ่ายคาดแกว่งตัวในแดนบวกสลับลบ โดยมูลค่าการซื้อ-ขายที่เบาบางในช่วงเช้าสะท้อนความกังวลจากความไม่แน่นอนของจำนวนส.ส.อันจะส่งผลต่อการประเมินพรรคที่จะจัดตั้งรัฐบาล อย่างไรก็ดีมองว่าระยะเวลาจากนี้จนถึงประกาศผลสส.อย่างเป็นทางการ (9 พ.ค.) ยังเหลือเวลาอีกค่อนข้างมาก เชื่อว่าตลาดจะเปลี่ยนไปให้น้ำหนักกับประเด็นบวกจากการเจรจาข้อพิพาทการค้าสหรัฐฯ-จีนที่จะเกิดขึ้นในสัปดาห์นี้จนถึงสัปดาห์หน้า ดังนั้นมองการอ่อนตัวลงเป็นจังหวะในการสะสม
หุ้นแนะนำภาคบ่ายเลือก RJH เนื่องจากราคาตลาดอยู่บน Fwd PE 18 เท่า ต่ำที่สุดในกลุ่มขณะที่แนวโน้มการเติบโตของรายได้ และอัตรากำไรขั้นต้น (GPM) ยังแข็งแกร่งจากอุปสงค์และการควบคุมต้นทุนที่ดีขึ้น แนะนำซื้อโดยมีมูลค่าพื้นฐานที่ 24.1 บาท
ประเด็นเศรษฐกิจที่น่าติดตามในสัปดาห์นี้ วันพุธติดตามตัวเลขดุลการค้าเดือนม.ค. ของสหรัฐฯ และตัวเลขสินค้าคงคลังน้ำมันดิบสหรัฐฯโดยตลาดคาดการณ์ลดลง 2.4 ล้านบาร์เรล วันพฤหัสฯสหรัฐฯจะมีการรายงาน GDP ไตรมาส 4 โดยตัวเลขคาดการณ์อยู่ที่ 2.4% QoQ วันศุกร์ติดตามตัวเลขเงินเฟ้อเดือนมี.ค. ของยูโรโซน และ PCE ประจำเดือนม.ค. ของสหรัฐฯ
หุ้นแนะนำ ADVANC AMATA STEC